Diari Oficial de la Generalitat Valenciana


Sumari del DOGV 6937, del 07-01-2013 (2012/11300)

RESOLUCIÓ de 18 de desembre de 2012 de la consellera d'Educació, Cultura i Esport, per la qual es nomena coordinador general de les proves d'accés a la universitat per als cursos 2012-2013 i 2013-2014.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6937

Data del DOGV
:   07-01-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/11218


Data del document
:   18-12-2012

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 18 de desembre de 2012 de la consellera d'Educació, Cultura i Esport, per la qual es nomena coordinador general de les proves d'accés a la universitat per als cursos 2012-2013 i 2013-2014. [2012/11206]  
Vist l'article 6, apartat 1 i 3, del Decret 80/2010, de 7 de maig, del Consell, pel qual es regula la Comissió Gestora dels Processos d'Accés i Preinscripció a les universitats públiques del Sistema Universitari Valencià, que establix:  
«1. El coordinador general de la prova d'accés a la universitat serà nomenat pel conseller competent en matèria d'universitats, a proposta de les universitats públiques valencianes, entre els professors del cos docent universitari.  
Si no es fa la proposta de candidat per les universitats, el conseller competent en matèria d'universitats procedirà a la seua designació».  
  
«3. El nomenament com a coordinador general de la prova d'accés a la universitat tindrà una duració mínima, per a l'exercici de les seues funcions, de dos anys».  
Vist que les universitats públiques de la Comunitat Valenciana no han realitzat propostes en el termini concedit per a això.  
Vista la proposta del director general d'Universitat, Estudis Superiors i Ciència, de data 29 de novembre de 2012, i de conformitat amb esta, en exercici de les atribucions conferides per la normativa dalt citada, per l'article 28 de la Llei 5/1983, de 30 de desembre, del Consell, i per l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, modificat pel Decret 103/2012, de 22 de juny, del Consell, resolc:  
Nomenar Antoni Gil Trilles professor de la Universitat Jaume I, de Castelló, coordinador general de les proves d'accés a la universitat per als cursos 2012-2013 i 2013-2014.  
De conformitat amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la consellera d'Educació, Cultura i Esport, en el termini d'un mes a comptar de l'endemà de la seua publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.   
  
València, 18 de desembre de 2012.- La consellera d'Educació, Cultura i Esport: María José Catalá Verdet.